lv lv lv lv lv fi en lv lv lv lv lv id rm lv en sk en ca lv ca nl en en lv eu uz lv de fr nl lv lv lv lv lv lv lv bpy lv es lv sv lv lv lv lv lv lv lv lv sv lv sv lv lv nl lv lv eo lv lv lv fi lv lv lv it lv es lv lv cs en lv lv fr fi lt lv nl lv hbs_lat lv lv en lv lv es es lv lv nb eo en lv lv fr lv lv fr lv lv lv lv lv lv lv lv lv lv lv lv lv lv lv lv lv lv lv lv en hbs_lat lv en lv en lv en lv en lv en lv lv en lv lv lv lv pl lv lv lv lv lv lv lv lv lv lv mg lv lv fr lv en sq en en lv lv lv en lv lv lv lv lv tr es es lv lv nb eo en lv lv fr lv lv lv lv lv lv lv lv lv lv lv lv lv pt lv lv lv lv lv en lv hbs_lat lv lv lv lv id lv fi it lv cs ca lv lv it en lv lt lt lt hbs_lat lv lv lt en lv lv lv lv lt fi eo lv lv lv lv lv vo lv lv lv lv lv lv sv fr sl lv en pt lv lv en lv lv lv lv lv lv
Vai porno domāts vien vīriešiem? : Ziņu aģentūra ZS
Palielināt Samazināt 17 Sep 2010 , 18:46
Kas izglābs sievietes no pasaules gala 2012. gadā?
3 nerātnību meklējumos, jeb Rīgas intīmpreču veikalu gids
Sāk parakstu vākšanu pret seksa tirdzniecību
Aptauja: 20 filmas, kas liek raudāt vīriešiem
Jūrkalnes stāvkrastā uzņemta seksa filma
Ja tevi interesē porno, taču riebjas uzpumpēto krūšu un trulo, robotu cienīgo seksa ainu invāzija, tad zini, ka tu tāda neesi vienīgā. Aizvien vairāk sieviešu pornoindustrijai pieprasa filmas, fotogrāfijas, grāmatas un interneta portālus, kas atbilstu viņu reālajai gaumei un seksualitātei.
Vēl pirms pāris gadiem porno vairāk saistījās ar vīriešu pasauli. Tieši tāpēc pikantajās fotogrāfijās un filmās dominēja muskuļoti automehāniķi ar pamatīgām uzgriežņu atslēgām un viņus apkalpoja skaļi elsojošas blondīnes ar grandioza izmēra krūtīm. Taču laiki mainās, un pagājušā gada Berlīnes Pornofilmu festivāls tika atklāts ar visai kvalitatīvu filmu The Band, kuras režisore un scenārija autore ir par erotiski femīnā kino radītāju dēvētā austrāliete Anna Braunfīlda. Viņas filma Berlīnē tika demonstrēta veselos trīs kinoteātros! Turklāt pirmo reizi aptuveni puse no starptautiskā festivāla programmā iekļauto darbu autoriem bija sievietes. Tas nozīmē, ka daudzās porno īsfilmās, dokumentālajās un mākslas filmās galveno varoņu intereses beidzot sniedzas pāri auto remontēšanai eļļainā garāžā vai bagātas mājsaimnieces baseina tīrīšanai.
Arī Latvijas populārāko intīmpreču veikalu Labi pārdevējas Cosmo apliecināja, ka pornoindustrija šobrīd piedzīvo lielas pārmaiņas. Kaut erotiskās un pornofilmas pie mums vēl joprojām pērk gandrīz tikai vīrieši (plašā interneta piedāvājuma dēļ tas gan tiek darīts krietni retāk nekā agrāk), tomēr, pateicoties daiļā dzimuma aktivitātei un interesei, pikantie video aizvien biežāk var lepoties ar nopietnu scenāriju, profesionālu aktieru tēlojumu un pat zināmu māksliniecisku vērtību.
Jā, pornoindustrija šobrīd lēnām atgūstas pēc smagā finansiālā trieciena, ko tai sagādāja internetā brīvi pieejamie erotiska satura foto un video, un ir secinājusi, ka tās nākotne ir sieviešu rokās.
Turklāt ir skaidrs, ka iepriekšējos panākumus un ienākumus var nodrošināt pavisam konkrēta savienība: sievietēm ir jābūt kā pornoproduktu radītājām, tā patērētājām. Pagaidām izskatās, ka šī savienība ir gana stabila un uzticama.
Statistika liecina, ka trešdaļa erotisko un porno interneta portālu apmeklētāju ir sievietes. Savukārt prestižākās pieaugušo izklaidēšanas kompānijas Hustler video produkcijas mārketinga viceprezidente Terēza Flainta apgalvo, ka 56% ienākumu uzņēmumam garantē tikai sievietes. "Un viņu skaits pieaug. Aizvien vairāk sieviešu skatās un pērk porno,” saka Terēza Flainta. Piemēram, režisores Kendidas Rojāles hard-core erotiskajiem video, kas tiek veidoti īpaši sievietēm, mēnesī legāli tiek pārdots apmēram 10 000 kopiju. Tas pornoindustrijai mūsdienās ir ļoti liels skaitlis!
Arī zinātne beidzot atzīst, ka porno sievietēm šķiet tikpat uzbudinošs kā vīriešiem. 2006.gadā Kanādā Makgila universitātes pētnieki atzina, ka, skatoties pornofilmas, gan sievietes, gan vīrieši izjūt uzbudinājumu jau pirmo 30 sekunžu laikā. Savukārt maksimālo uzbudinājumu vīrieši sasniedz aptuveni 11 minūšu laikā, bet sievietes – 12. Tiesa, vēl interesantāki ir 2004.gadā Ziemeļrietumu universitātē veiktā pētījuma rezultāti, kas liecina, ka, kamēr heteroseksuālus vīriešus visvairāk uzbudina pornofilmas, kurās darbojas sieviete un vīrietis, tikmēr heteroseksuālas sievietes vienlīdz lielu uzbudinājumu izjūt, vērojot gan vīrieša un sievietes, gan divu sieviešu erotiskās rotaļas. Pat tad, ja pētījuma dalībnieces to nevēlējās apstiprināt ar vārdiem, šo tendenci parādīja izmaiņas viņu ķermeņos.
Šķiet, tieši šī iekšējā cīņa ir lielākais šķērslis, kas daudzām sievietēm neļauj izbaudīt pornoindustrijas piedāvājumu.
Pat tad, ja mūsu ķermeņi atsaucas uz to, ko redz, ne katra sieviete spēj tam ļauties. Gadu desmitiem mums ir teikts, ka porno skatīšanās degradē un liecina par izlaidību, ka tā ir jukušu vientuļnieku atkarība, ka sievietēm seksualitāti atraisa tikai emocionāli vai garīgi aspekti, nevis mākslīgi iestudētas mīlas ainas…
Kad visi, kam nav slinkums, apgalvo, ka tas, kas tevi patiesībā interesē vai pat patīk, ir slikts, zemisks, pretīgs un kaunpilns, nav ilgi jāgaida brīdis, kad tu sāc sevi apspiest. Tāpēc daudzas gudras, foršas, seksuāli pašpārliecinātas sievietes ne reizi vien ir ieklikšķinājušas erotiska satura mājas lapā, taču, acumirklī sajūtot sev aiz muguras desmitiem pārmetošu acu skatienu, ar teicamnieces sejas izteiksmi pievēršas jaunākajām ziņām portālā tvnet.lv vai pat rakstiem par sabiedrības integrāciju portālā politika.lv.
Kaut seksologi jau kādu laiku sludina, ka pornofilmas un pornožurnāli ir lieliski līdzekļi, ar kuru palīdzību mūsdienu straujajā dzīves tempā arī sievietes var "nolaist tvaiku” (citādi seksuālā neapmierinātība var izpausties kā agresija pret ģimeni, draugiem un kolēģiem), un cilvēkiem, kuri masturbē, vispār ir veiksmīgāka seksuālā dzīve, porno mūsu sabiedrībā vēl joprojām ir tabu temats. Kā tas ir iespējams šķietami tik atvērtā un daudz redzējušā pasaulē?
Aptaujājot sievietes, Cosmo secināja, ka, skatoties pornofilmas, dažām no viņām nepatīk sajūta, ka tiek zaudēta kontrole. Piemēram, Vita (28) apgalvo, ka viņa ar prātu pat mīlēšanās laikā mēdz analizēt, kas ir piedienīgi un kas nav, tāpēc pornofilmu rosinātās vēlmes un sava ķermeņa atsaucība uz tām viņai liek justies vainīgai. Savukārt citas Cosmo aptaujātās sievietes pornofilmas nespēj uztvert nopietni, jo tās viņām saistās ar atbaidošiem tērpiem, stulbu sižeta līniju un nejēdzīgu aktierspēli. Nemaz nerunājot par "šķebinošajiem ģenitāliju tuvplāniem, mākslīgajām F izmēra krūtīm un pārpasaulīgajiem rēcieniem un vaidiem”, saka Ieva (32).
Taču ir vēl kāds ļoti svarīgs faktors, kas gan sievietēm, gan vīriešiem par pornoindustriju un tās piedāvātajiem produktiem liek izteikties negatīvi. Vairums nespēj iztikt bez sevis salīdzināšanas ar pornoaktieriem, viņu augumiem un seksuālo varēšanu. Tas, protams, beidzas ar sāpīgu konstatāciju, ka tev nav tik perfekta bikini frizūra, lapsenes viduklis, spēja un prasme piedzīvot septiņus orgasmus pēc kārtas.
Tiesa, jāatzīst, ka pēdējo gadu laikā pornoaktieru un pornofilmu standarti ir mainījušies. Kļuvuši reālāki. Emocionāli krāsaināki. Dabiskāki. Paskaties kaut vai uz lieliskajām Marijas Bītijas filmām, kurās 1920.gadu noir kino noskaņās līdz ar juteklisku lesbiešu seksu ir daudz ķircināšanas, sapņainu tērpu un skaistas mūzikas! Tieši šādas stilistikas filmas ir tās, kuras, skatoties kopā ar mīļoto vīrieti un vienlaikus vai pēc tam mīlējoties, veicina jūsu starpā intimitāti un atsvaidzina seksuālās attiecības. Tās rosina tevi fantazēt un piepildīt savas erotiskās fantāzijas. Tāds porno pilnīgi noteikti ir delikatese, kuru ir vērts pievienot savām seksuālajām brokastīm, pusdienām vai vakariņām un kuru vajag izbaudīt gan kopā ar partneri, gan vienai.
Lūk, jutekliska kino zelta klasika, kas izturēs tavas viesistabas grāmatplaukta cenzūru un kas ir jāredz katrai Cosmo meitenei.
Uzklausījis sievas erotiskās fantāzijas, Bils vairs nespēj atbrīvoties no domām par iespējamo neuzticību. No drauga viņš uzzina par ekstravagantām orģijām, kas slepenībā notiek izsmalcinātā savrupnamā. Maskas aizsegā Bils dodas turp, tiek brīdināts par draudošajām briesmām, tomēr iet projām vilcinās...
Jauniņā juriste Emīlija tiek nosūtīta darba darīšanās uz Brazīliju, Rio, kur viņu savaldzina miljonārs Džeimss (pats Mikijs Rurks!). Dienvidu saule, daba un cilvēki parūpējas, lai Emīlija beidzot iepazītu savu seksualitāti un tās robežas.
9½ nedēļas (9½ Weeks)
Kad Elizabete iepazinās ar Džonu, viņa bija gudra, pašpietiekama sieviete, kura pati noteica savu dzīvi. Vīrieša mīklainās un atturīgās personības ieintriģēta, Elizabete ļaujas attiecībām, kas pāraug erotiskā murgā, kur valda fantāzijas un atkarība.
Skaistuma nolaupīšana (Stealing Beauty)
Itālija. Toskāna. 19 gadus vecā amerikāniete pavada vasaru pasakainā villā, cerot atgūt pirms četriem gadiem iepazītā itāļu puiša simpātijas un satikt savas mirušās mammas draugus. Līvas Taileres viena no pirmajām un labākajām lomām.
Pēdējais tango Parīzē (Ultimo tango a Parigi)
Pēc sievas pašnāvības amerikānis Pols dodas emocionālā trimdā uz Parīzi. Iepazīšanās ar francūzieti Žannu Polam liek atteikties no savas vientulības par labu seksuālām rotaļām un savas dzīves pēdējam tango Parīzē.
Šīs sievietes ir iepazinušas porno pasauli un atzīst to par gana aizraujošu.
"Man patīk amatieru porno. Reāli cilvēki, kuri mīlējas kameras priekšā, mani uzbudina vairāk nekā mākslīgās pornoaktieru spēlītes. Amatieru video sievietēm reti kad krūtīs ir silikons un vīriešiem ir reāla izmēra locekļi, nevis nedabiska lieluma šķēpi. Turklāt šis prieks ir pieejams par brīvu, kas šajos laikos man ir ļoti svarīgi.”
"Es mēdzu skatīties erotiskās bildes, kurās cilvēkiem ir perfekti ķermeņi. Man patīk, ka vīriešiem var pētīt trenēto muskuļu kontūras, savukārt sievietēm ir pilnīgas krūtis un tievi vidukļi. Mēdzu no vienas šādas fotogrāfijas iztēlē radīt savu stāstu un izbaudīt sajūtas, ko tas man sagādā.”
Līga (29), pagaidām viena
"Esmu viena no tām sievietēm, kura dod priekšroku geju pornofilmām. Man tās šķiet emocionālākas un īstākas, kaut, protams, apzinos, kas tas viss ir feiks. Es vēlos redzēt, ka cilvēki no mīlēšanās gūst prieku un baudu, taču to nekad neesmu manījusi heteroseksuāļu pornofilmās. Turklāt man patīk iemācīties šādus tādus vīrieša iepriecināšanas knifus, bet pornofilmās, kur mīlējas sieviete un vīrietis, sieviete parasti tiek brutāli paņemta priekšā, un ar to pasaka arī beidzas.”
Maija (34), ir draugs
"Es dievinu porno! Tas man palīdzēja izprast savu seksualitāti un iedvesmo! Esmu redzējusi daudz ko, taču mums ar draugu iecienītākās ir pāra, trīs cilvēku un lesbiešu etīdes. Interesanti, ka vienu dienu man var patikt pornofilmas, kurās sieviete ir aktīvāka, citu dienu atkal vēlos, lai viņa pakļaujas vīrietim. Novērtēju, ja filmai ir oriģināls stāsts, jo klasiskie picas piegādātāji un santehniķi mums ar draugu jau izraisa jautrību, nevis uzbudinājumu.”
Kristīne (27), ir draugs
"Porno skatīšanās man pat vairāk ir intelektuāla, nevis fiziska nepieciešamība. Man patīk redzēto apspriest ar draugiem un vīrieti, iedvesmoties un pārbaudīt savas seksualitātes robežas. Noteikti dodu priekšroku  hard-core porno ar pilnu dzimumaktu, nevis maigai erotiskai filmiņai, kurā labi ja 20 minūšu laikā vīrietis sievietei noslidina kleitas lencīti. Zelta lietus, veci vīrieši, zeķbikšu fetišs un citi līdzīgi porno žanri mani neuzrunā.”
Aiga (28), pagaidām viena
Ja tevi interesē porno, taču riebjas uzpumpēto krūšu un trulo, robotu cienīgo seksa ainu invāzija, tad zini, ka tu tāda neesi vienīgā. Aizvien vairāk sieviešu pornoindustrijai pieprasa filmas, fotogrāfijas, grāmatas un interneta portālus, kas atbilstu viņu reālajai gaumei un seksualitātei.
Balsot par šo ziņu
Ja vēlies nobalsot par šo rakstu, sūti SMS ar tekstu
Maksa (0,36 LVL) ir pievienota telefona rēķinam vai atrēķināta no priekšapmaksas kartes.
Atbalsts: +37129469896 | zinuspice@gmail.com | Piedāvā fortumo.lv
Diskutēt par šo ziņu
Materiāls publicēts sadarbībā ar vietni
Ievietots : 17 Septembrī 2010
Skatīts : 2244 reizes
Birkas : pikantajās, krūtīm, intīmpreču, seksualitātei, filmas, pornofilmu, sieviešu, Porno, vīriešiem, seksa
Forma paredzēta ziņojumam redakcijai par konkrēto materiālu !
Vispārīgai saiknei ar redakciju izmantojiet "Kontaktu" formu
LMT un "Tele2" līdzīgi rādītāji klientu skaita ziņā
Ilgstoša sēdēšana pie datora izraisa galvassāpes
Arī pasaules valstu līderi izmanto tviteri
Pēdējo gadu laikā Latvijā bijušas daudzas traģiskas autobusu avārijas
Olainē plūdu dēļ evakuētie cilvēki joprojām nav atgriezušies mājās
Plānus iekasēt 12 miljonus no auto nodokļa apdraud 15 latus vērta ierīce
Komentāru pagaidām nav. Esi pirmais !
Pievienot komentārus var tikai reģistrētie lietotāji.
[ Reģistrācija | Ieeja ]
Ziņu Spice neatbild par rakstiem pievienotajām lasītāju atsauksmēm, kā arī aicina portāla lasītājus, rakstot atsauksmes, ievērot morāles un pieklājības normas, nekurināt un neaicināt uz rasu naidu, iztikt bez rupjībām. Lūguma neievērošanas gadījumā Ziņu Spice patur tiesības liegt rakstu komentēšanas iespēju, kā arī dzēst neatbilstošos komentārus.
Augstprātība - plebeju netikums.
LTV Ziņu dienesta sižeti
DJ Bacon Līgo Tusiņš 2021
Vai Jums ir problēmas ar kredītsaistībām?
[ Rezultāti · Arhīvs ]
2010 - 2022 © AZS
Mobilā versija : spice.ucoz.lv/pda
Web izstrāde : Tavamājaslapa.lv
Viss, ko Tu meklēji
Ārstniecības augi Latvijā | Пиk изBecTий | Tiek izmantotas uCoz tehnoloģijas | Katalogs | Kinofilm@LV